《彭景武出守过家索诗为其尊人寿》
明代·顾清

振铎俱成绩，悬车不待年。青山同洛社，红日在尧天。

名德存诸老，勋庸付后贤。庭趋看五马，堂集记三鳣。

天与龄如鹤，人知祖姓篯。寿杯醲若露，仙果大于拳。

俨雅吴黉像，飘摇蠡浦船。圣恩殊未艾，玉帛伫登延。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。